**OBČINA TRZIN**

**Župan, Anton Peršak**

Številka: 14-6/2012

Datum: 06.03.2012

**Občinski svet**

**Občine Trzin**

**ZADEVA:** **PRAVILNIK O SPREMEMBAH IN DOPOLNITVAH PRAVILNIKA O PODELITVI NAGRAD ZA DOSEŽKE NA PODROČJU INOVACIJ V OBČINI TRZIN**

**NAMEN:** Obravnava in sprejem

**PRAVNA PODLAGA:** Zakon o lokalni samoupravi (Uradni list RS, št. [94/2007](http://www.uradni-list.si/1/objava.jsp?urlid=200794&stevilka=4692)-UPB2, [27/2008](http://www.uradni-list.si/1/objava.jsp?urlid=200827&stevilka=997) Odl.US: Up-2925/07-15, U-I-21/07-18, [76/2008](http://www.uradni-list.si/1/objava.jsp?urlid=200876&stevilka=3347), [79/2009](http://www.uradni-list.si/1/objava.jsp?urlid=200979&stevilka=3437) in [51/2010](http://www.uradni-list.si/1/objava.jsp?urlid=201051&stevilka=2763)), Statut Občine Trzin(Uradni vestnik Občine Trzin, št. 2/1999, 4/2000, 5/2003, 2/2006 in 8/2006)

**PREDLAGATELJ:** Anton Peršak, župan

**POROČEVALKA NA SEJI:** Valentina Hvala, računovodja

**OBRAZLOŽITEV:**

Občinski svet je na svoji 9. redni seji dne 21.09.2011 sprejel Pravilnik o podelitvi nagrad za dosežke na področju inovacij v občini Trzin (v nadaljevanju Pravilnik). Pri prvi pripravi sklepa o podelitvi nagrad na področju inovacij v Občini Trzin pa smo naleteli na težavo, ki jo pri pripravi pravilnika nismo upoštevali. V 6. členu veljavnega Pravilnika je navedeno, da na podlagi prispelih vlog komisija pripravi predlog o podelitvi nagrad, ki ga predloži v potrditev županu občine. Ker se pri pripravi sklepa o podelitvi nagrad na področju inovacij uporablja Zakon o splošnem upravnem postopku je evidentno, da komisija ne more pripravljenega predloga predlagati županu občine, saj je župan po splošnem upravnem postopku drugostopenjski organ, kar pomeni, da mora sklep o izbiri na prvi stopnji podpisati druga oseba.

Skladno z navedenim predlagamo spremembo 6. člena Pravilnika kot sledi:

»Vloge za podelitev nagrad na področju inovacij vložijo upravičenci na osnovi javnega razpisa, ki se objavi v občinskem javnem glasilu ter spletni strani občine. O dodelitvi sredstev s sklepom odloči uradna oseba, pristojna za področje financ oziroma proračuna v skladu s predlogom komisije za podelitev nagrad za dosežke na področju inovacij.

Komisija lahko predlaga, naj se podeli največ toliko nagrad, kot je določeno s tem pravilnikom. Lahko pa predlaga, da se podeli manj priznanj in nagrad. »

**FINANČNE POSLEDICE:**

Sprejem Pravilnika o spremembah in dopolnitvah Pravilnika o podelitvi nagrad za dosežke na področju inovacij v občini Trzin ne bo povzročil dodatne finančne obremenitve za Proračun Občine Trzin.

**PREDLOG SKLEPA:**

Občinski svet Občine Trzin je na podlagi Zakona o lokalni samoupravi (Uradni list RS, [94/2007](http://www.uradni-list.si/1/objava.jsp?urlid=200794&stevilka=4692)-UPB2, [27/2008](http://www.uradni-list.si/1/objava.jsp?urlid=200827&stevilka=997) Odl.US: Up-2925/07-15, U-I-21/07-18, [76/2008](http://www.uradni-list.si/1/objava.jsp?urlid=200876&stevilka=3347), [79/2009](http://www.uradni-list.si/1/objava.jsp?urlid=200979&stevilka=3437) in [51/2010](http://www.uradni-list.si/1/objava.jsp?urlid=201051&stevilka=2763)) in Statuta Občine Trzin(Uradni vestnik Občine Trzin, št. 2/1999, 4/2000, 5/2003, 2/2006 in 8/2006), na 14. redni seji, dne 21.03.2012 sprejel

**SKLEP**

Občinski svet Občine Trzin je obravnaval in sprejel predlog Pravilnika o spremembah in dopolnitvah Pravilnika o podelitvi nagrad za dosežke na področju inovacij v občini Trzin.

Številka: 14-6/2012

Datum: 21.03.2012

ŽUPAN:

 Anton Peršak, l.r.